钦定古今图书集成/明伦汇编/宫闱典/第092卷 > 梁宋国大长公主 下嫁萧酬斡 又嫁萧特
## 钦定古今图书集成/明伦汇编/宫闱典/第092卷 > 梁宋国大长公主 下嫁萧酬斡 又嫁萧特

末

按《辽史公主表》：“道宗第三女名特里，封越国公主。干
统初，进封秦晋国大长公主，徙封梁国大长公主，下
嫁萧酬斡。公主从天祚出奔，明年，攻应州，留公主守
辎重，金人围之，公主奔行在所，天祚潜遁，为金人所
获。太康八年，以驸马都尉萧酬斡得罪，离之。大安初，
改适萧特。末为都统，与金人战，败于石辇驿，被擒。”
按《萧酬斡传》，“酬斡字讹里，本国舅少父房之后。祖阿
剌，终采访使。父别里剌，以后父封赵王。酬斡貌雄伟，
性和易，年十四，尚越国公主，拜驸马都尉，为祗候郎
君班详稳。年十八，封兰陵郡王。时帝欲立皇孙为嗣，
恐无以解天下疑，出酬斡为国舅详稳，降皇后为惠
妃，迁于乾州。初，酬斡母入朝，擅取驿马”，至是觉，夺其
封号。复与妹鲁姐为巫蛊，伏诛。诏酬斡与公主离婚，
籍兴圣宫，流乌古敌烈部。天庆中，以妹复尊为太皇
太妃，召酬斡为南女直详稳，迁征东副统军。时广州、
渤海作乱，乃与驸马都尉萧韩家奴袭其不备，平之，
复败敌将侯概于川州。是岁，东京叛，遇敌来击，师溃，
独酬斡率麾下数人力“战，殁于阵，追赠龙虎卫上将
军。”按《萧特末传》：“特末字何宁，为人机辨任气。太平
中，累迁安东军节度使，有能称。十一年，召为左祗候
郎君班详稳。未几，迁左夷离毕。重熙十年，累迁北院
宣徽使。刘六符使宋，索十县故地，末请增银绢十万
两，疋以易之，归，称旨，加同政事门下平章事。诏城西
南浑底甸”还，复为北院宣徽使，卒。